Il-Guardian tal-bieraħ targumenta li bil-ħatriet li qed jipproponi Jean-Claude Juncker qed jibbluffja. Dan tagħmlu f'artiklu intitolat: Il-Guardian isemmi xi eżempji. Ir-Renju Unit kontinwament jargumenta ma Brussels dwar is-settur finanzjarju: Juncker ħatar Kummissarju Inġliż bl-inkarigu speċifiku dwar is-settur tas-servizzi finanzjarji. Franza ilha s-snin ma jkollha budget fil-limiti tar-regoli tal-Unjoni Ewropeja. Il-Kummissarju Franċiz ingħata speċifikament dan l-inkarigu u ċjoe biex jinforza ir-regoli tal-Unjoni Ewropeja li l– ma jistax ikun fih li jaqbeż it-3% tal- . Il-Kummissarju Franċiż Moscovici innifsu kien Ministru tal-Finanżi ta' Franza li kiser din ir-regola. Issa għandu l-inkarigu biex jara li dak li għamel hu ma jagħmlu ħadd, l-anqas Franza! U xi ngħidu għall-Kummissarju Ungeriż? L-Ungerija għaddejja minn kontroversja wara l-oħra dwar nuqqas ta' rispett tar-regoli demokratiċi. Il-Kummissarju Ungeriż ingħata (fost oħrajn) l-inkarigu dwar id-drittijiet ċiviċi. Mhux jistenna li jkollu " " feliċi wisq fil-Parlament Ewropew! Il-Greċja wieħed mill-pajjiżi li qiegħed fuq il-fruntiera tal-Unjoni Ewropeja: qed jiffaċċja mewġa wara mewġa ta' immigranti. Ġie ikkritikat dwar nuqqas ta' osservanza tad-drittijiet umani tal-immigranti. Il-Kummissarju Grieg ser ikollu l-inkarigu dwar l-immigrazzjoni. Bil-partit Nażista Grieg, Golden Dawn ma saqajh, ma tantx għandu biċċa xogħol faċli. Il-Guardian ma jgħid xejn dwar Malta. Dan il-vojt jimlieh ħaddiehor. Il-website letsrecycle.com f'artiklu intitolat tippubblika kumment tal-ġurnalista Maltija Caroline Muscat li ser nirriproduċi : X'logħba qed jilgħab Jean-Claude Juncker b'dan l-emfasi u l-kuntrast bejn ir-responsabbiltajiet assenjati lil uħud mill-Kummissarji u l-imġieba tal-pajjiż li ħatarhom? Hi sfida politika fina ta' Juncker li dwarha għad irridu nisimgħu ħafna iktar. Min jargumenta dwar l-importanza tal-inkarigu li ngħata, mingħajr ma jirrealizza s-sinifikat politiku ta' dan il-kuntrast għadu ma fehem xejn. Juncker hu politiku ta' esperjenza. Kif ngħidu aħna l-Maltin hu ġurdien xiħ.